Рис Джеймс

Рис Джеймс (; 8 желтоқсан 1999 жыл) — ағылшын футболшысы, оң қорғаушы және Челси клубының және Англия құрамасының капитаны.

 Мансап 

 Клубтық 
Лондонның Редбридж қаласының тумасы Джеймс алты жасынан бастап Челсидің футбол академиясында жаттығады. 2017 жылдың наурыз айында ол өзінің алғашқы кәсіби келісімшартына қол қойды. 2017/18 маусымында ол Англияның жастар кубогын жеңіп алған 18 жасқа дейінгі «Челси» командасының капитаны болды және клуб академиясының маусымдағы ең үздік ойыншысы атанды. 2018 жылдың маусымында ол Челсимен жаңа төрт жылдық келісімшартқа қол қойды.

2018 жылдың жазында ол Чемпионшип клубының "Уиган Атлетикке" 2018/19 маусымының соңына дейін жалға берілді. Ол 2018 жылдың 4 тамызында Чемпионшиптың бірінші раундында «Шеффилд Уэнсдей» қарсы ойында «Латикс»үшін дебют жасады. 4 қарашада ол Лидс Юнайтедке қарсы матчта айып добынан бірінші голын соқты. Барлығы 2018/19 маусымында ол Чемпионшипта 45 матч өткізіп, 3 гол соқты және осы турнирдің символдық «маусым командасына» енді. 2019 жылдың мамыр айында ол үш клубтық марапатқа ие болды: жанкүйерлердің жылдың ойыншысы, ойыншылардың жылдың ойыншысы және маусымның ең үздік голының авторы.

2019 жылдың жазында Рис Джеймс «Челсиге» жалға алынғаннан оралды. Трансферлік тыйымды ескере отырып, «Челсидің» жаңа жаттықтырушысы Фрэнк Лэмпард жастарға толықтай сенді. Джеймс мүмкіндік алған ойыншылардың қатарында болды. Ол «Челси» негізгі командасында өзін көрсетті және бірінші маусымында 37 матч өткізді.

2020/21 маусымында УЕФА Чемпиондар лигасын жеңіп алды.

 Ұлттық құрамадағы мансабы 
Ол Англияның U18, U19, U20 және U21 командаларында ойнады.

2017 жылдың мамыр және маусым айларында ол Тулон турнирінде Англия U20 құрамасының құрамында өнер көрсетті; Оны британдықтар жеңіп, Джеймс турнирдің үздік командасына енді. 2017 жылдың шілдесінде Англия U19 құрамасының құрамында ол Еуропа чемпионатында жеңіске жетті.

Клубтағы сәтті ойынының арқасында Джеймс Англияның бірінші құрамасына шақырту алды, ол үшін 2020 жылдың 8 қазанында бірінші ойынын өткізді. Ол Еуро-2020 үшін ұлттық құраманың сапына енгізілгенімен, турнирдің топтық кезеңінде бір ғана ойын өткізген.

 Дереккөздер 

Санат:Англия футболшылары
Санат:Англия Ұлттық футбол құрамасының ойыншылары
Санат:Челси ФК ойыншылары
Санат:Уиган Атлетик ФК ойыншылары